Συμμαχία των Ανεξάρτητων Σοσιαλδημοκρατών

Η Συμμαχία των Ανεξάρτητων Σοσιαλδημοκρατών (σύντμηση: ΣΑΣΔ. Σερβοκροατικά : Савез независних социјалдемократа, СНСД / savez nezavisnih socijaldemokrata, SNSD), είναι ένα σοσιαλδημοκρατικό και κοινωνικά συντηρητικό πολιτικό κόμμα στη Βοσνία και Ερζεγοβίνη, το οποίο εκπροσωπεί τον σερβικό εθνικισμό. Ιδρύθηκε το 1996. Είναι το κυβερνών κόμμα στη Σερβική Δημοκρατία της Βοσνίας. Ο αρχηγός του κόμματος, ο Μίλοραντ Ντόντικ, διατελεί θητεία στην Προεδρία της Βοσνίας και Ερζεγοβίνης. Από τα μέλη του κόμματος, η Ζέλικα Τσβιγιάνοβιτς διατελεί θητεία ως Πρόεδρος της Σερβικής Δημοκρατίας και ο Ράντοβαν Βίσκοβιτς είναι ο Πρωθυπουργός της Σερβικής Δημοκρατίας. 

Το κόμμα σχηματίστηκε από την Ομάδα των Ανεξάρτητων Βουλευτών του Κοινοβουλίου, που τελικά εξελίχθηκε στο Κόμμα των Ανεξάρτητων Σοσιαλδημοκρατών. Ήταν η μοναδική αντιπολίτευση στην κυριαρχία του τότε υπερεθνικιστικού Σερβικού Δημοκρατικού Κόμματος (ΣΔΚ), στο οποίο ηγήθηκε ο Ράντοβαν Κάρατζιτς. Τότε, το ΣΑΣΔ, θεωρούνταν ως μια πιο μετριοπαθής (ως προς τις αποσχιστικές και εθνικιστικές τάσεις) εναλλακτική, έναντι του ΣΔΚ. Ο Ντόντικ και πολλά από τα μέλη του έχουν προέλθει από το πρώην μη εθνικιστικό και πολυεθνικό κόμμα Ένωση Μεταρρυθμιστικών Δυνάμεων της Γιουγκοσλαβίας, που ιδρύθηκε το 1990 και διαλύθηκε το 1991. 

Το ΣΑΣΔ κατάφερε την πρώτη μεγάλη επιτυχία του στις εκλογές του 2006, όπου κέρδισε τις 41 από τις 83 έδρες της Εθνοσυνέλευσης της Σερβικής Δημοκρατίας, συγκεντρώνοντας το 44,95% των ψήφων του λαού. Από τότε, το κόμμα σταδιακά εγκατέλειψε την ρεφορμιστική ιδεολογία του για μια πιο δυναμική προάσπιση του Σερβικού εθνικισμού. Πολλές φορές απείλησε με απόσχιση της Σερβικής Δημοκρατίας από την υπόλοιπη Βοσνία και Ερζεγοβίνη.https://www.rferl.org/a/republika-srpska-statehood-day-defying-court-ban/28964699.htmlhttps://www.reuters.com/article/us-usa-sanctions-bosnia-dodik/u-s-imposes-sanctions-on-bosnian-serb-nationalist-leader-dodik-idUSKBN1512WI Από την άλλη, το ΣΔΚ έχει μετριάσει την στάση του έχοντας μετατραπεί σε ένα πιο μετριοπαθές δεξιό κόμμα. Το 2012, το ΣΑΣΔ αποβλήθηκε από τη Σοσιαλιστική Διεθνή οργάνωση επειδή συνεχίσε να «σπεύδει σε μια εθνικιστική και εξτρεμιστική» γραμμή.  

 Παραπομπές 

Κατηγορία:Πολιτικά κόμματα της Βοσνίας και Ερζεγοβίνης